《又和欧阳国瑞韵》
宋代·陈文蔚

台高无奈月明何，岂惮攀缘上岌峨。
万壑秋声归草木，百年乡思动关河。
遥知素影千家共，不独秋光此地多。
中夜酒酣狂欲舞，停杯且复听吴歌。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。